《桂花》
宋代·方一夔

服食生平屑辟邪，死埋金粟或金沙。忽惊秋骨开成雪，谁遣香魂化作花。

云外孤芳吟舞鹫，月中半影匿妖蟆。先生幽佩乘风去，独向仙堂看织纱。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。